Petrol
ఉత్పత్తి తగ్గింపు ఒప్పందంతో పెరగనున్న పెట్రోలు, డీజిల్‌ ధరలు!
న్యూఢిల్లీ, డిసెంబరు 10: చమురు ఉత్పత్తిదేశాల కూటమి మధ్యఉత్పత్తి తగ్గింపుపై జరిగిన ఒప్పందం కారణంగా రానున్నకాలంలో పెట్రోలు ధరలు లీట రుకు రూ.80, డీజిల్‌ ధరలు రూ.68 రూపాయ లకు చేరే అవకాశం ఉందని రేటింగ్‌ సంస్థలు చెపు తున్నాయి. ప్రస్తుతం అంతర్జాతీయ మార్కెట్లలో బ్యారెల్‌ ముడిచమురుధరలు 55 డాలర్లుగా ఉన్నాయి. పెట్రోలియం ఎగుమతిదేశాల కూటమి రోజుకు ఒక మిలియన్‌ డాలర్లు తగ్గించాలన్న నిర్ణయానికి రావడంతో అంతర్జాతీయంగా ముడిచమురుధరలు భారీగాపెరుగుతాయని దీనివల్ల కరెన్సీల్లో వచ్చే హుచ్చుతగ్గులవల్ల కూడా దేశీయ మార్కెట్లలో పెట్రోలు, డీజిల్‌ధరలు మరిం తగా తగ్గే అవకాశం ఉందని అంచనా. ఒపెక్‌ దేశాల కూటమి ఇటీవలే వియన్నా లో జరిగిన సమావేశంలో రోజుకు 1.2 మిలియన్‌బ్యారెళ్ల చమురు ఉత్పత్తిని తగ్గిం చాలని నిర్ణయించాయి. అదికూడా జనవరి ఒకటవతేదీనుంచి అమలులోనికి వస్తుంది.
2008 తర్వాత ఒపెక్‌ కూటమిలో మొట్టమొదటిసారి చమురు ఉత్పత్తి తగ్గింపునకు అంగీకారం కుదిరింది. ముడిచమురుధరలు ఇప్పటికే 19శాతం పెరిగాయి. ఇక నాన్‌ ఒపెక్‌ దేశాల ఉత్పత్తిగారులు 0.6 మిలియన్‌ బ్యారెళ్లను తగ్గించడానికి అంగీకరిస్తారని అంచనాలున్నాయి. శనివారం వియన్నాలో ఈ నాన్‌ ఒపెక్‌ దేశాల సమావేశం జరుగుతున్నది. బ్రెంట్‌ ముడిచమురుధరలు వచ్చే మార్చినాటికి 50 -55 డాలర్లకు పెరుగుతాయని అంచనా వేస్తున్నా రు. ఒపెక్‌ నిర్ణయం వల్ల బ్యారెల్‌కు 60 డాలర్లకు పెరిగినా పెరగవచ్చన్నది అంచనా.
ఇక భారత్‌ మార్కెట్లలో దీనివల్ల పెట్రోలు, డీజిల్‌ధరలు విప రీతంగా పెరుగుతాయని క్రిసిల్‌ నివేదిక వెల్లడిం చింది. క్రిసిల్‌ తన అధ్యయన నివేదికలో అంతర్జా తీయధరలు 2017 మొదటి అర్ధసంవత్సరంలో బ్యారెల్‌ ముడిమురు 55 డాలర్లుగా ఉంటుందని అంచనావేసింది. దీనివల్ల పెట్రోలుధరల్లో 5-8 శాతం పెరుగుతుంది. ముంబైనగరాన్నే ఉదాహరణ గా తీసుకుంటే పెట్రోలో లీటరు 75 రూపాయలుగా ఉంటుంది.ప్రస్తుత 72రూపాయలుగా ఉంది. డీజిల్‌ ధరలు ప్రస్తుతం ఉన్న 60 రూపాయలనుంచి 64 రూపాయలకు చేరుతుందని అంచనా. భారత్‌లో పెట్రోలు, డీజిల్‌ధరలను నియంత్రణ నుంచి ప్రభుత్వం తొల గించింది. మార్కెట్‌ధరల ఆధారంగా ప్రభుత్వ ఆయిల్‌ మార్కెటింగ్‌ కంపెనీలు సమావేశం అయి కరెన్సీ హెచ్చుతగ్గులను సైతం పరిగణన లోనికి తీసుకుని ధరలు నిర్ణయి స్తాయి. భారత్‌ ముడిచమురు దిగుమ తులు అవసరాలకు మించి ఉన్నాయి. మొత్తం 3/4వ వంతు దిగుమతు లపైనే ఆధారపడి ఉన్నాం. అలాగే డాలరుతో రూపాయి మారకం విలువలు కూడా ధరలపై ఒత్తిడి పెంచుతున్నాయి. దీనివల్లనే ప్రభు త్వం పెట్రోలు, డీజిల్‌పై నియంత్రణను తొలగించి మార్కెట్‌ ఆధారిత ధరలను ప్రవేశపెట్టింది.